Sidosryhmien kuuleminen on olennainen osa kuulemisstrategiaa, jolla tuetaan elintarvikehuollon ja elintarviketurvan varmistamista koskevan EU:n valmiussuunnitelman laatimista. Kuulemisen yhteydessä kaikilla EU:n virallisilla kielillä julkaistiin kohdennettu kysely, jonka vastausaika oli 1. maaliskuuta – 3. toukokuuta 2021. Tässä raportissa esitetään yhteenveto saaduista vastauksista.

Hieman yli puolet (53 %) kyselyyn vastanneista yrityksistä ja toimialajärjestöistä katsoi olevansa hyvin tai erittäin hyvin varautuneita mahdollisiin kriisien aiheuttamiin häiriöihin. Kaupan ja vähittäiskaupan sekä toisaalta alkutuotannon välillä on tässä kuitenkin ero: kaupan ja vähittäiskaupan toimijoista 57 prosenttia arvioi varautumistasonsa hyväksi, mutta vain pieni osuus (26 %) alkutuotannon (viljely ja kalastus) toimijoista katsoi olevansa hyvin varautuneita.

Muita hyödyllisinä pidettyjä toimenpiteitä olivat ylijäämäruoan lahjoittaminen ruokajätteen välttämiseksi, työntekijöiden vapaan liikkuvuuden varmistaminen sekä selkeä viestintä, josta esimerkkinä on elintarviketurvallisuutta koskevia kysymyksiä ja vastauksia sisältävä julkaisu . Lisäksi tilapäisesti höllennettyjen valtiontukisääntöjen mahdollistamaa jäsenvaltioiden tarjoamaa taloudellista tukea piti erittäin hyödyllisenä 38 prosenttia ja EU:n tarjoamaa taloudellista tukea 31 prosenttia vastaajista. Vähittäiskaupan myynninedistämistarjouksia koskevaa kieltoa piti hyödyllisenä pieni osuus vastaajista.

Useimmat näitä täydentäviä asiakirjoja toimittaneista kannattivat komission aloitetta ja olivat sitä mieltä, että kaikilla elintarvikeketjun aktiivisilla toimijoilla on tärkeä rooli kriisiaikoina.

c) työntekijöiden saatavuus ja suojelu.

oIhmisravinnoksi käytettävien kasvipohjaisten elintarvikkeiden tuotannon lisäämistä sekä vaihtoehtoisten proteiininlähteiden kehittämistä on tuettava.

oVesiviljelytuotantoa on lisättävä EU:ssa merkittävästi.

oSiementen saatavuus on varmistettava myös kriisiaikoina.

oRehun kriittisten lisäaineiden valmistajia on tuettava näiden aineiden perusvarastojen kasvattamisessa.

oMyös kuljetus- ja logistiikkavaiheisiin on kiinnitettävä huomiota: elintarvikkeiden kuljetuksessa ja rahdissa on ollut viiveitä, ja kuljetuskustannukset ovat nousseet.

oElintarvike- ja rehuteollisuus on luokiteltava kriittisiksi tai keskeisiksi toiminnoiksi, ja niihin on sovellettava poikkeuksia vapaan liikkuvuuden rajoituksista.

oJoitakin eläinten hyvinvointia koskevia säännöksiä on tiukennettava (muun muassa eläinlääkintähuollon jatkumisen varmistamiseksi kriisiaikoina).

·YMP ja muut lainsäädäntövälineet

oUseissa vastauksissa korostettuja keskeisiä tekijöitä olivat hyvin suunnitellut ja kohdennetut YMP:n välineet, talousarviosta varatut riittävät määrärahat, selkeä ja myöhemmin määriteltäviin objektiivisiin kriteereihin perustuva mekanismi välineiden käyttöönottamiseksi sekä joustavuus.

oValtiontukikehyksen ja kilpailusääntöjä koskevien poikkeusten olisi jäätävä tilapäisiksi.

·Työvoimaan liittyvät kysymykset

oKausi- ja rajatyöntekijät on luokiteltava kriittiseksi henkilöstöksi (jotta varmistetaan heidän pääsynsä työpaikoille).

oViljelijöitä varten luodaan mahdollisuuksia saada vaihtoehtoista työvoimaa, mukaan lukien houkuttelemalla muilta aloilta työttömiksi jääneitä työntekijöitä.

oToimitusketjun työntekijöille tarjotaan suojavarusteita.

·Avoimuus

oMarkkinoiden avoimuus on varmistettava tarjoamalla oikea-aikaista markkinatietoa paniikkiostamisen ehkäisemiseksi ja luottamuksen lisäämiseksi markkinoilla.

oViranomaisten ja muiden organisaatioiden, kuten Euroopan elintarviketurvallisuusviranomaisen, Maailman terveysjärjestön ja Euroopan tautienehkäisy- ja -valvontakeskuksen, olisi annettava oikea-aikaisesti luotettavaa tietoa kansanterveyteen liittyvistä kysymyksistä.

oOn kehitettävä edelleen analyysityökaluja, joilla voidaan havaita kriittisten raaka-aineiden mahdolliset saatavuusongelmat, ja suoritettava haavoittuvuusarviointi.

·Kansainvälistä kauppaa pidetään yleisesti ottaen osana ratkaisua elintarviketurvan varmistamiseen eikä niinkään osana ongelmaa, ja sen rooli on tärkeä paitsi elintarvikkeiden myös tarvittavien tuotantopanosten saatavuudessa.

oMaailman kauppajärjestön WTO:n kaupan helpottamista koskeva sopimus on pantava täytäntöön, ja on ylläpidettävä WTO:n sääntöjen mukaisia elintarvikkeiden varmuusvarastoja.

oKahden- ja monenväliset kauppasopimukset ovat tärkeässä roolissa elintarvikkeiden kaupan rajoitusten (esimerkiksi vientirajoitusten) minimoimiseksi.

Kyselyyn vastasi useita elintarvikepakkausten alalla toimivia tahoja, jotka korostivat elintarvikepakkausten keskeistä roolia.

Sidosryhmät ovat yleisesti ottaen sitä mieltä, että valmiussuunnitelmaa on päivitettävä jatkuvasti, että sen on oltava mukautettavissa kriisin kehittymisen mukaan ja että kriisien jälkeinen arviointi on äärimmäisen tärkeää.